Príloha č. 3 súťažných podkladov

 Návrh Rámcovej dohody

**Rámcová dohoda č. xxxxxxxx**

**na Nákup**

**Univerzálneho bezfluorového syntetického penidla na polárne kvapaliny**

 *uzatvorená podľa § 409 a nasl. zákona č. 513/1991 Zb. Obchodný zákonník v znení neskorších predpisov* *(ďalej len „Obchodný zákonník“*) *a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon č. 343/2015 Z. z.“)*

 *(ďalej len „Dohoda“)*

**medzi**

**Kupujúci:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2

 812 72 Bratislava – Staré Mesto

V zastúpení: xxxxxxxxxxxxxxxxxxx

IČO: 00151866

DIC: 2020571520

Bankové spojenie: Štátna pokladnica

Číslo účtu: 7000180023/8180

IBAN: SK7881800000007000180023

|  |  |
| --- | --- |
| BIC/SWIFT kód:  | SPSRSKBA |
| Internetová adresa (URL): | <http://www.minv.sk/> |
| Kontaktná osoba: Tel. kontakt:E-mail:  | [●][●][●] |

(ďalej len „kupujúci“)

a

**Predávajúci:**

Názov: x

Sídlo: x

Právna forma: x

Oprávnený konať v mene spoločnosti: x

IČO: x

DIČ: x

IČ DPH: x

Bankové spojenie: x

IBAN: x

Tel: x

e-mail: x

Kontaktná osoba:

Zápis :

|  |
| --- |
| v Obchodnom registri [●] súdu [●], oddiel [●], vložka č.: [●]*Alternatívne* v Živnostenskom registri Okresného úradu [●], číslo živ. registra: [●] |

(ďalej len „predávajúci“)

( kupujúci a predávajúci spoločne ďalej len „účastníci Dohody“ a jednotlivo len „účastník Dohody“)

**Článok I.**

**Úvodné ustanovenia**

* 1. Ministerstvo vnútra Slovenskej republiky ako verejný obstarávateľ podľa § 7 ods. 1 písm. a) zákona č. 343/2015 Z. z. vyhlásil oznámením č. xxxxxxxxx, zverejneným vo Vestníku verejného obstarávania č. xxxxxxx verejnú súťaž na realizáciu zákazky s názvom **„Nákup univerzálneho bezfluorového syntetického penidla na polárne kvapaliny“** (ďalej len „verejné obstarávanie“).
	2. Na základe vyhodnotenia ponúk bola ponuka predávajúceho vybraná ako jediná úspešná ponuka v súlade s podmienkami uvedenými v súťažných podkladoch verejného obstarávania. Na základe tejto skutočnosti a predloženej ponuky predávajúceho sa účastníci Dohody v slobodnej vôli a v súlade so všeobecne záväznými právnymi predpismi platnými na území SR rozhodli uzatvoriť túto Dohodu.
	3. Základným účelom tejto Dohody je v súlade s výsledkom verejného obstarávania zabezpečenie kúpy predmetu tejto Dohody, tak ako je definovaný v čl. 2 tejto Dohody a v Prílohe č. 1 tejto Dohody. Účelom tejto Dohody je tiež stanoviť práva a povinnosti účastníkov dohody a štandardné podmienky obchodného vzťahu medzi účastníkmi Dohody, ktoré sa budú aplikovať na kúpne zmluvy na Predmet prevodu, ktoré budú účastníci dohody uzatvárať výhradne na žiadosť kupujúceho vo forme objednávok vystavených kupujúcim (ďalej len „Objednávka“).

**Článok II.**

**Predmet Dohody**

* 1. Predmetom tejto Dohody je záväzok predávajúceho v čase platnosti a účinnosti tejto Dohody a na základe písomných objednávok kupujúceho, odovzdať kupujúcemu a previesť do výlučného vlastníctva kupujúceho Univerzálne bezfluorové syntetické penidlo na polárne kvapaliny vo vyhotovení podľa špecifikácie uvedenej v Opise predmetu zákazky, technická špecifikácia a v súlade s vlastným návrhom plnenia predávajúceho - Ponukou, ktorú predložil v rámci verejného obstarávania, a ktoré spolu tvoria Prílohu č.1 tejto Dohody (ďalej len „Predmet prevodu“) a povinnosť kupujúceho zaplatiť predávajúcemu kúpnu cenu podľa čl. VI. tejto Dohody a Predmet prevodu prevziať v rozsahu určenom kupujúcim.
	2. Predmet prevodu bude dodávaný vo vyhotovení podľa špecifikácie uvedenej v Opise predmetu zákazky, technická špecifikácia a v súlade s vlastným návrhom plnenia predávajúceho - Ponukou, ktorú predložil v rámci verejného obstarávania, a ktoré spolu tvoria Prílohu č.1 tejto Dohody.
	3. Predpokladané množstvo Predmetu prevodu, ktoré kupujúci kúpi od predávajúceho v súlade s touto Dohodou a písomnými objednávkami kupujúceho je uvedené v štruktúrovanom rozpočte ceny tejto Dohody, ktorý tvorí Prílohu č. 2 tejto Dohody.
	4. Kupujúci nie je povinný zakúpiť predpokladané množstvo Predmetu prevodu, ani vyčerpať predpokladaný maximálny finančný objem tejto Dohody. Celkové zakúpené množstvo Predmetu prevodu podľa tejto Dohody bude závisieť od potrieb kupujúceho počas platnosti a účinnosti tejto Dohody.
	5. Súčasťou dodania Predmetu prevodu v rámci kúpnej ceny je doprava do miesta plnenia a vyloženie v mieste dodania.

**Článok III.**

**Doba trvania Dohody a dodacie podmienky**

* 1. Táto Dohoda sa uzatvára na dobu určitú, na obdobie 48 mesiacov odo dňa nadobudnutia jej účinnosti alebo do vyčerpania finančného limitu stanoveného v čl. VI bod 6.4 tetjo Dohody podľa toho, ktorá skutočnosť nastane skôr. Predmet prevodu bude kupujúcemu dodávaný priebežne, počas doby trvania tejto Dohody, a to na základe písomných objednávok kupujúceho.
	2. Zmluvné strany sa dohodli, že tovar bude dodávaný prostredníctvom písomných Objednávok, pričom po každom dodaní Predmetu prevodu je predávajúci oprávnený vystaviť faktúru za takto dodaný tovar. Predávajúci sa zaväzuje dodať tovar kupujúcemu do deväťdesiatich (90) kalendárnych dní od vystavenia objednávky. Na základe potreby kupujúceho na dodanie Predmetu prevodu kupujúci vyzve písomne Predávajúceho na dodanie Predmetu prevodu resp. jeho časti. Účastníci dohody sa dohodli na elektronickom prijímaní a doručovaní Objednávok, pričom osobami zodpovednými za doručovanie a prijímanie Objednávok sú kontaktné osoby uvedené v záhlaví tejto Dohody. Kupujúci zašle Objednávku predávajúcemu s určením Predmetu prevodu, lehoty dodania a miesta dodania podľa bodu 4.1. čl. IV. tejto Dohody kontaktnej osobe alebo osobe, ktorá bude neskôr, v súlade s touto Dohodou preukázateľne oznámená ako nová kontaktná osoba. Predávajúci nie je oprávnený odmietnuť potvrdenie Objednávky, ak táto bola zaslaná v zmysle tejto Dohody. Predávajúci sa zaväzuje dodať Predmet prevodu v termíne a v rozsahu danom Objednávkou, za podmienok dojednaných v tejto Dohode.
	3. Predmet prevodu musí byť dodaný v súlade s  touto Dohodou a Objednávkou a musí byť riadne zabalený. Prebratie Predmetu prevodu dodaného do miesta dodania Predmetu prevodu predávajúcim sa uskutoční fyzickým prevzatím Predmetu prevodu , kontrolou množstva a kvality dodaného Predmetu prevodu a podpisom dodacieho listu splnomocneným zástupcom predávajúceho a kupujúceho. V dodacom liste bude uvedené presné množstvo a druh dodaného Predmetu prevodu, vyjadrenie, či dodávka Predmetu prevodu je úplná a či pri prevzatí Predmetu prevodu zodpovedá požiadavkám podľa prílohy č. 1 tejto Dohody, Objednávky, Ponuky, resp. či dodaný Predmet prevodu zodpovedá Vzorkám, ktoré budú predložené a vyhodnotené pred podpisom tejto Dohody v rámci súčinnosti a to súlade s bodom 25.2 c) súťažných podkladov. V dodacom liste kupujúci vyznačí riadne dodanie Predmetu prevodu . V prípade vád, tieto sa vyznačia v dodacom liste a tento môže byť podkladom pre fakturácie až po odstránení vád dodávky Predmetu prevodu. .
	4. Dodanie Predmetu prevodu bude dokladované podpisom zodpovednej osoby kupujúceho na príslušnom dodacom liste.
	5. Deň dodania Predmetu prevodu písomne elektronicky oznámi predávajúci kupujúcemu najneskôr tri (3) pracovné dni vopred. Kupujúci musí plánovaný termín dodania odsúhlasiť. V prípade ak predávajúci neoznámi kupujúcemu predpokladaný termín dodania, tak kupujúci nie je povinný tovar prevziať. Predchádzajúce oznámenie dodania Predmetu prevodu predávajúci zrealizuje v čase od 8:00 hod. do 14:00 hod telefonickým oznámením kontaktnej osobe xxxxxxxxxxx na tel. xxxxxxxxxxxxx a následne e-mailom na adresu xxxxxxxxxxxx.
	6. Po prevzatí Predmetu prevodu predávajúci vyhotoví dodací list. Kupujúci po prevzatí Predmetu prevodu dodací list písomne potvrdí. Kupujúci môže po prevzatí Predmet prevodu riadne užívať a predávajúci sa mu zaväzuje toto užívanie dňom prevzatia umožniť. Kupujúci si vyhradzuje právo prevziať Predmet prevodu funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný Predmet prevodu a nezaplatiť cenu za neprebraný Predmet prevodu .
	7. Vlastnícke právo k dodanému Predmetu prevodu prechádza na kupujúceho dňom jeho dodania a prevzatia kupujúcim na základe dodacieho listu vyhotoveného predávajúcim a podpísaného kupujúcim.
	8. Nebezpečenstvo škody na Predmete prevodu prechádza na kupujúceho dňom jeho prevzatia kupujúcim na základe dodacieho listu vyhotoveného predávajúcim a podpísaného kupujúcim.

**Článok IV.**

**Miesto dodania**

4.1 Mestom dodania sa rozumie miesto dodania Predmetu prevodu podľa tejto Dohody. Miestom dodania je Záchranná brigáda Hasičského a záchranného zboru v Žiline, Bánovská cesta 8111, 010 01 Žilina.

**Článok V.**

**Pravidlá pre zmenu subdodávateľa**

* 1. V prílohe č. 3 tejto Dohody sú uvedené údaje o všetkých známych subdodávateľoch predávajúceho, ktorí sú známi v čase uzavierania tejto dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Predávajúci je povinný kupujúcemu oznámiť akúkoľvek zmenu údajov u subdodávateľov uvedených v Prílohe č. 3 tejto Dohody a to bezodkladne, po tom, ako sa o tejto skutočnosti dozvie.
	3. V prípade zmeny subdodávateľa je predávajúci povinný najneskôr do 5 pracovných dní pred plánovanou zmenou subdodávateľa predložiť kupujúcemu informácie o novom subdodávateľovi a predmete subdodávok, pričom pri výbere subdodávateľa musí predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Predávajúci je zároveň povinný zabezpečiť, aby každý existujúci, ako aj nový subdodávateľ (vrátane výmeny tretej osoby alebo kľúčových odborníkov a technikov podľa § 34 ods. 1 písm. c) a g) zákona č. 343/2015 Z.z.) bol vybraný tak, aby spĺňal rovnaké podmienky vyžadované od subdodávateľov vo verejnom obstarávaní, pričom tieto podmienky je predávajúci povinný kedykoľvek na žiadosť kupujúceho bezodkladne preukázať. V prípade, ak kupujúci písomne odsúhlasí zmenu subdodávateľa alebo tretej osoby alebo kľúčového odborníka podľa § 34 ods. 1 písm. c) a g) zákona č.343/2015 Z.z. nevyžaduje sa uzatvorenie dodatku k tejto Dohode. Kupujúci je oprávnený rozhodnúť o nepoužití subdodávateľa alebo vylúčiť subdodávateľa aj bez udania dôvodu, pričom predávajúci je povinný riadiť sa takýmto rozhodnutím kupujúceho a bezodkladne zabezpečiť na vlastné náklady náhradu subdodávateľa alebo použiť na plnenie predmetu tejto Dohody vlastné kapacity.
	4. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona
	č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len “zákon č. 315/2016 Z. z.”).
	5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
	6. Predávajúci vyhlasuje, že v čase uzatvorenia tejto rámcovej dohody je zapísaný v registri partnerov

verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

* 1. Ak sa na strane predávajúceho ako účastníka Dohody podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.
	2. V prípade, že predávajúci, jeho subdodávateľ podľa zákona č. 343/2015 Z. z. alebo subdodávateľ podľa zákona č. 315/2016 Z. z., má povinnosť byť zapísaný v registri partnerov verejného sektora podľa zákona č. 315/2016 Z. z., predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona č. 343/2015 Z. z. alebo subdodávateľa podľa zákona č. 315/2016 Z. z., nie je:

 1. prezident Slovenskej republiky,

 2. člen vlády,

 3. vedúci ústredného orgánu štátnej správy, ktorý nie je členom vlády,

 4. vedúci orgánu štátnej správy s celoslovenskou pôsobnosťou,

 5. sudca Ústavného súdu Slovenskej republiky alebo sudca,

 6. generálny prokurátor Slovenskej republiky, špeciálny prokurátor alebo prokurátor,

 7. verejný ochranca práv,

 8. predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky,

 9. štátny tajomník,

 10. generálny tajomník služobného úradu,

 11. prednosta okresného úradu,

 12. primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo

 13. predseda vyššieho územného celku.

**Článok VI.**

**Kúpna cena a platobné podmienky**

* 1. Kúpna cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách.
	2. Kúpnou cenou sa rozumie cena za Predmet prevodu podľa tejto Dohody vrátane všetkých ekonomicky oprávnených nákladov predávajúceho (colných a daňových poplatkov, dopravy do miesta plnenia podľa tejto Dohody, nákladov na obalovú techniku a balenie, zaškolenia zamestnancov kupujúceho, primeraného zisku).
	3. Kúpna cena musí byť stanovená v mene EURO. K fakturovanej kúpnej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase dodania predmetu Dohody.
	4. Cena celkom za Predmet prevodu je účastníkmi Dohody dohodnutá v Prílohe č. 2 – Štruktúrovaný rozpočet ceny, a je stanovená ako maximálna cena bez DPH, ktorá bola predmetom ponuky predávajúceho vo verejnom obstarávaní xxxxxx EUR bez DPH (slovom xxxxxx eur bez DPH), teda xxxxxx EUR vrátane DPH (slovo xxxxxxxxxx eur vrátane DPH).
	5. Jednotková cena za predmet tejto Dohody je špecifikovaná v Prílohe č. 2 tejto Dohody – Štruktúrovaný rozpočet ceny a je stanovená ako maximálna cena bez DPH, ktorá bola predmetom ponuky predávajúceho vo verejnom obstarávaní. Ak je predávajúci platcom DPH, k fakturovanej kúpnej cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými na území SR v čase dodania Predmetu prevodu. Cena musí zahŕňať všetky ekonomicky oprávnené náklady predávajúceho vynaložené v súvislosti s dodávkou Predmetu prevodu a súvisiacich služieb podľa tejto Dohody, najmä nie však výlučne náklady za Predmet prevodu, na obstaranie Predmetu prevodu, dovozné clá, dopravu na miesto dodania, náklady na obalovú techniku a balenie ako aj náklady na zaškolenie personálu kupujúceho.
	6. Kupujúci neposkytuje zálohové platby ani platby vopred.
	7. Platby za Predmet prevodu budú realizované formou bezhotovostného platobného styku prostredníctvom finančného ústavu kupujúceho na účet predávajúceho uvedený v záhlaví tejto Dohody, po dodaní Predmetu prevodu , na faktúru, ktorej splatnosť je stanovená na 30 dní odo dňa jej doručenia kupujúcemu. Podrobné platobné podmienky budú dohodnuté v Objednávke Neoddeliteľnou súčasťou faktúry bude dodací list/preberací protokol potvrdený Kupujúcim.
	8. Dohodnutú kúpnu cenu je možné meniť iba pri zmene colných a daňových predpisov, a to vždy len po vzájomnej dohode účastníkov Dohody , v zmysle zákona Národnej rady SR č. 18/1996 Z. z. o cenách v znení neskorších predpisov vyhlášky Ministerstva financií SR č. 87/1996 Z. z., ktorou sa vykonáva zákon Národnej rady SR č. 18/1996 Z. z. a zákona č. 343/2015 Z. z. formou písomného a očíslovaného dodatku.
	9. Kupujúci a predávajúci sa zaväzujú plniť povinnosť v zmysle  zákona č. 215/2019 Z. z. o zaručenej elektronickej fakturácii  a centrálnom elektronickom systéme a o doplnení  niektorých zákonov, ktorým  dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.
	10. Kúpna cena sa môže každoročne, vždy k 1. januáru daného kalendárneho roka, zvyšovať o mieru inflácie na základe oznámenia predávajúceho preukazujúceho výšku inflácie stanovenej Štatistickým úradom Slovenskej republiky zaslaného Kupujúcemu. Miera inflácie sa určuje Indexom spotrebiteľských cien zverejňovaným Štatistickým úradom Slovenskej republiky za kalendárny rok predchádzajúci kalendárnemu roku, v ktorom má prísť k navýšeniu, pričom predmetný Index spotrebiteľských cien za predchádzajúci kalendárny rok je meraný v porovnaní s kalendárnym rokom, ktorý tomuto (predchádzajúcemu) roku predchádzal. Takáto zmena je prípustná iba na základe písomného dodatku k tejto Dohode podpísaného oprávnenými zástupcami účastníkov Dohody , ktorého súčasťou bude upravená Príloha č. 2 tejto Dohody.

**Článok VII.**

**Záručná doba a zodpovednosť za vady**

* 1. Záručná doba je 24 mesiacov. Záručná doba začína plynúť odo dňa prevzatia Predmetu prevodu kupujúcim. Dátum prevzatia Predmetu prevodu bude uvedený na preberacom a odovzdávacom protokole resp. dodacom liste podpísaným kupujúcim
	2. Podľa bodu 7.1 tohto článku predávajúci zodpovedá za to, že dodaný Predmet prevodu bude mať počas Záručnej doby vlastnosti vymedzené v prílohe č. 1 tejto Dohody, Ponuke a že Predmet prevodu bude spôsobilý na použitie za účelom na aký sa Predmet prevodu obvykle používa.
	3. Kupujúci je povinný písomne oznámiť predávajúcemu vady v akosti Predmetu prevodu bez zbytočného odkladu po ich zistení, najneskôr do konca dohodnutej záručnej doby (ďalej len „Reklamácia“).

Reklamácia musí obsahovať:

* + 1. Číslo Rámcovej dohody / objednávky,
		2. Popis vady akosti predmetu Dohody alebo spôsob ako sa vada akosti predmetu Dohody prejavuje,
		3. Počet vadných kusov predmetu Dohody.
	1. V Reklamácii je kupujúci povinný určiť aké nároky si uplatňuje zo záruky. V prípade oprávnenej reklamácie môže kupujúci požadovať podľa svojho uváženia:
		1. vrátenie zaplatenej kúpnej ceny za Predmet prevodu vykazujúci vady akosti,
		2. zľavu z kúpnej ceny za predmetu Dohody vykazujúci vady akosti,
		3. výmenu predmetu Dohody vykazujúcich vady akosti za bezchybný Predmet prevodu
		4. náhradu spôsobenej škody.
	2. Predávajúci je povinný písomne sa k Reklamácii vyjadriť do 10 dní po jeho doručení.
	3. Ak sa v priebehu záručnej doby prejaví chyba materiálu alebo výrobná vada, je predávajúci povinný Predmet prevodu opraviť alebo vymeniť, na vlastné náklady najneskôr do pätnástich (15) dní od reklamovania vady, na základe nároku určeného kupujúcim
	4. V prípade Reklamácií Predmetu prevodu sa postupuje podľa príslušných ustanovení Obchodného zákonníka a ostatných všeobecne záväzných právnych predpisov platných na území Slovenskej republiky.

**Článok VIII.**

**Zmluvné pokuty a úroky z omeškania**

* 1. Pre prípad nedodržania podmienok tejto Dohody si účastníci Dohody dohodli nasledovné zmluvné pokuty :
1. za omeškanie predávajúceho s dodaním tovaru a dokladov, ktoré sa na daný tovar vzťahujú podľa článku. III. tejto Dohody  je kupujúci oprávnený uplatniť si zmluvnú pokutu vo výške 0,05 % z ceny tovaru za každý aj začatý deň omeškania,
2. za omeškanie predávajúceho s odstránením vady tovaru podľa článku VII. bod 7.6 tejto Dohody je kupujúci oprávnený uplatniť si zmluvnú pokutu vo výške 0,05% z ceny vadného tovaru za každý aj začatý deň omeškania.

* 1. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí povinný účastník Dohody oprávnenemu účastníkovi Dohody v lehote tridsiatich (30) dní odo dňa doručenia faktúry do sídla povinného účastníka Dohody . Pre účely tejto zmluvy sa za vyššiu moc považujú udalosti, ktoré nie sú závislé od konania účastníkov Dohody, a ktoré nemôžu účastníci Dohody ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania tovaru trvá po dobu pôsobenia vyššej moci, najviac však dva mesiace. Po uplynutí tejto doby sa účastníci Dohody dohodnú o ďalšom postupe. Ak nedôjde k dohode, má strana, ktorá sa odvolala na okolnosti vylučujúce zodpovednosť, právo odstúpiť od zmluvy.

8.3 Za omeškanie kupujúceho so zaplatením kúpnej cen je predávajúci oprávnený uplatniť si zákonný úrok z omeškania z nezaplatenej ceny za každý aj začatý deň omeškania.

**Článok IX.**

**Skončenie Dohody**

* 1. Dohodu je možné skončiť:
1. písomnou dohodou účastníkov Dohody ,
2. písomnou výpoveďou,
3. písomným odstúpením od tejto Dohody pri podstatnom porušení povinností na strane predávajúceho vyplývajúcich z tejto Dohody.
	1. Podstatným porušením povinností vyplývajúcich z tejto Dohody na strane predávajúceho sa považuje akékoľvek porušenie tejto Dohody. Podstatným porušením povinností vyplývajúcich z tejto Dohody na strane kupujúceho sa považuje omeškanie kupujúceho s úhradou faktúry/faktúr viac ako šesťdesiat (60) dní od ich splatnosti, .
	2. Kupujúci je oprávnený odstúpiť od tejto dohody aj, ak:
4. v čase jej uzavretia existoval dôvod na vylúčenie predávajúceho pre nesplnenie podmienky účasti podľa  [§ 32](http://www.adval.sk/EVO/Legislativa/zvo/#doc41) ods. 1 písm. a) zákona č. 343/2015 Z.z.resp. existoval akýkoľvek iný dôvod na vylúčenie podľa zákona 343/2015 Z.z. ,
5. táto nemala byť uzavretá s predávajúcim v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
6. predávajúci nebol v čase uzavretia dohody zapísaný v registri partnerov verejného sektora alebo ak bol vymazaný z registra partnerov verejného sektora.
7. voči predávajúcemu začalo konkurzné konanie alebo reštrukturalizácia,
8. predávajúci vstúpil do likvidácie.
	1. Odstúpenie od Dohody musí mať písomnú formu, musí sa v ňom uviesť dôvod odstúpenia a musí byť doručené druhému účastníkovi Dohody . Odstúpenie od tejto Dohody je účinné dňom nasledujúcim po dni jeho doručenia druhému účastníkovi Dohody .
	2. V prípade odstúpenia od tejto Dohody je oprávnený účastník Dohody požadovať od povinnej osoby náhradu škody, ktorá jej vznikla okrem prípadov zásahu vyššej moci. Pre účely tejto Dohody sa za vyššiu moc považujú udalosti, ktoré nie sú závislé od konania účastníkov Dohody , a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.

 Túto Dohodu môže kupujúci písomne vypovedať aj bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená predávajúcemu.

**Článok X.**

**Záverečné ustanovenia**

* 1. Táto Dohoda nadobúda platnosť dňom jej podpísania účastníkmi Dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Dohodu zverejní kupujúci.
	2. Jednotlivé ustanovenia tejto Dohody môžu byť menené, doplňované, resp. rušené iba písomnou formou po dohode obidvoch účastníkov Dohody v súlade so zákonom 343/2015 Z.z. a ostatnými všeobecne záväznými právnymi predpismi platnými na území Slovenskej republiky. Všetky zmeny týkajúce sa tejto Dohody, uvedené v očíslovaných dodatkoch, budú tvoriť neoddeliteľnú súčasť tejto Dohody.
	3. Ostatné právne vzťahy, výslovne touto Dohodou neupravené sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi platnými na území Slovenskej republiky.
	4. Účastníci Dohody sa zaväzujú, že všetky spory vyplývajúce z tejto Dohody budú riešiť prednostne rokovaním o možnej dohode. Prípadné spory, o ktorých sa účastníci Dohody nedohodli, budú postúpené na rozhodnutie vecne a miestne príslušnému súdu SR.
	5. Neoddeliteľnou súčasťou tejto Dohody sú:

Príloha č. 1 - Opis predmetu zákazky a vlastný návrh plnenia predmetu zákazky

Príloha č. 2 – Štruktúrovaný rozpočet ceny

Príloha č. 3 - Informácie o subdodávateľoch

V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.

* 1. Táto Dohoda je vyhotovená v elektronickej podobe s platnosťou originálu v súlade so zákonom č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a v súlade so zákonom č. 272/2016 Z. z. o dôveryhodných službách pre elektronické transakcie na vnútornom trhu a o zmene a doplnení niektorých zákonov v znení neskorších predpisov. V prípade podpisu Dohody v listinnej podobe sa táto Dohoda vyhotovuje v troch (3) vyhotoveniach s platnosťou originálu. Predávajúci obdrží jedno (1) vyhotovenie tejto dohody a kupujúci dve (2) vyhotovenia.
	2. Účastníci Dohody prehlasujú, že si túto Dohodu pred jej podpisom prečítali, jej obsahu porozumeli a na znak súhlasu s jej obsahom ju podpísali.

|  |  |  |
| --- | --- | --- |
| V Bratislave dňa ......................... |  | V Bratislave dňa .........................  |
| Za Kupujúceho : |  | Za Predávajúceho : |
|  |  |  |
|  |  |  |
| –––––––––––––––––––– |  | –––––––––––––––––––– |
| xxxxxxxxxxxx |  | xxxxxxxxxxxxx  |